ጠፈርተኞች ለምን ከአግር ጥፍራቸው እስከ ራስ ፀጉራቸው የሚሸፍናቸውን ልዩና ወፈር ያለ ልብስ ይለብሳሉ። በኅዋ የመከላከያ ልብስ የሌለው ጠፈርተኛ ሳምባውን አየር አጣብቆ፣ ነፍስ ግቢ ነፍስ ውጪ ስለሚሆንበት፣ ለመተንፈስ ይቸገራል። በሠራ አካላቱ የሚገኝ ውሃ ይፈላል፣ ኅዋሳቱ፣ ከአካል ግድግዳ ተመንጥቆ መውጣት ነው የሚቃጣቸው። የጠፈርተኛ ልብስ የሌለው ፣ እጅግ ኃይለኛ በሆነ ቅዝቃዜ ድርቅ-ኩምትር ነው የሚለው። ተፈራራቂ ሙቀትም፣ ክፉኛ ይጠብሰዋል። ለምሳሌ ያህል፤ የፀሐይ ብርሃን በሚያገኘው የጨረቃ ክፍል የሚገኝ ጠፈርተኛ 120 ዲግሪ ሴንቲግሬድ በሆነ ሙቀት ነው የሚጠበሰው። ማታ፣ ፀሐይ በማታበራበት ክፍል ከሆነ ደግሞ፣ ከዜሮ በታች 140 ዶግሪ ሴንቲግሬድ ገደማ በሚደርስ ቅዝቃዜ፣ ዕጣው፣ እንደ እንጨት መድረቅም ሆነ መኮማተር ነው የሚሆነው። ይህን ከመሰለው መጠን የለሽ የሙቀትና የቀዝቃዜ መፈራረቅ፣ እንዲሁም ለጤነነት እጅግ አደገኛ ከሆኑ ከኅዋ ከሚፈነጥቁ ጨረሮች ራስን ለመከላከል የጠፈርተኛ ልዩ ልብስ የግድ አስፈላጊ ነው።
